Denim-man Tommy Hilfiger: "Jy moet nooit jou jeans was nie!" | SARIE
FOTO: Cotton On (Verskaf)	Verwante Artikels
Denim-man Tommy Hilfiger: "Jy moet nooit jou jeans was nie!"	deur SARIE.com-span
Tommy Hilfiger, stigter en ontwerper van sy eie luukse modehuis wat bekend is vir hul denimreeks, Hilfiger Denims, het verlede week geskok gelyk toe iemand hom vra of jy jou jeans moet was elke keer nadat jy dit gedra het. Hy het geantwoord: "Nee, nooit. Hulle sal uitmekaarval. Ek's mal daaroor as hulle ingeloop is".
Intelligent Life meen dat denim-materiaal in tye ontwerp is vir en gedra is deur mense wat nie veel gepla was met skoon klere nie. Daar is uiteenlopende stories oor wie dié materiaal ontwerp het, maar of dit nou vir die Italiaanse soldate in die 19de eeu was, die mynwerkers in Amerika of die Amerikaanse cowboys, een ding is vir seker: Jou denimbroek hoef nie baie gereeld gewas te word nie – mits dit goeie jeans van regte denim-materiaal is. Die broeke met baie rek in (spesialiteitsdenims) moet meer gereeld gewas word.
As jy nie aktief in jou jeans is nie, kan jy dit aan die einde van die dag uitdop sodat die binnekant deur die aand kan 'asem haal'.
Levi's het in 2011 hul volhoubare denimreeks, Water<Less, bekend gestel. Die jeans gebruik minder water om te vervaardig én hulle moedig gebruikers aan om dit waterloos te was.
Meer as 3 000 liter water word gebruik om één jeans te maak – dit sluit in die water wat nodig is om die katoen te kweek, in die fabriek én die gebruikers wat dit was.
– Paige is 'n luukse denim-handelsnaam wat sedert vanjaar in Suid Afrika beskikbaar is by uitsoek-boetieks. Vir meer inligting of vir jou naaste Paige-handelaar, besoek www.paigeusa.com of stuur 'n e-pos aan roy@curitz.com / mica@curitz.com.
– Cotton On maak vandag (Donderdag, 31 Oktober) 'n splinternuwe winkel in Stellenbosch oop. En die partytjie gaan groot wees – die musiekgroep Pascal & Pearce, die radio-persoonlikheid Poppy Ntshongwana en ander platejoggies gaan klante vermaak tot die einde van die naweek! Besoek die winkel naby die Eikestad-winkelsentrum of skakel 021 552 0726 / 011 784 2418 vir meer inligting.
– Tommy Hilfiger het 'n nuwe winkel oopgemaak in die Sandton City-winkelsentrum. Dit is die tweede Tommy Hilfiger-winkel in Suid-Afrika. Die eerste een is in die V&A Waterfront in Kaapstad.